《近况》
宋代·邓林

近况只如此，深山无见闻。
二中犹学道，三上漫攻文。
芸叶春繙日，梨花晓梦云。
添香仍煮茗，严敬事天君。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。